CELEX: 62021CN0386
Language: mt
Date: 2021-06-24 00:00:00
Title: Kawża C-386/21: Talba għal deċiżjoni preliminari mressqa mill-Cour d’appel de Mons (il-Belġju) fl-24 ta’ Ġunju 2021 – Ryanair DAC vs Happy Flights Srl, li kienet Happy Flights Sprl

20.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 382/14
            
         
      Talba għal deċiżjoni preliminari mressqa mill-Cour d’appel de Mons (il-Belġju) fl-24 ta’ Ġunju 2021 – Ryanair DAC vs Happy Flights Srl, li kienet Happy Flights Sprl
      (Kawża C-386/21)
      (2021/C 382/19)
      Lingwa tal-kawża: il-Franċiż
      
         Qorti tar-rinviju
      
      Cour d’appel de Mons
      
         Partijiet fil-kawża prinċipali
      
      
         Appellant: Ryanair DAC
      
         Appellat: Happy Flights Srl, li kienet Happy Flights Sprl
      
         Domandi preliminari
      
      
                  1)
               
               
                  L-Artikolu 7(1)(a) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali (riformulazzjoni) (1), għandu jiġi interpretat fis-sens li l-kunċett ta’ “kwistjonijiet relatati ma’ kuntratt”, fis-sens ta’ din id-dispożizzjoni, ikopri l-azzjoni għad-danni, mibdija fuq il-bażi tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiggieri fil-każ li ma jitħallewx jitilgħu u ta’ kancellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (2), minn kumpannija ta’ rkupru ta’ dejn, parti terza għall-kuntratt ta’ trasport bl-ajru, li tinvoka l-kwalità tagħha ta’ ċessjonarja tad-dejn tal-passiġġier, minkejja li din il-kumpannija ma tagħtix prova li hija s-suċċessur tal-parti kontraenti inizjali fir-rigward tad-drittijiet u l-obbligi kollha tagħha?
               
            
                  2)
               
               
                  Fil-każ li tingħata risposta fl-affermattiv għall-ewwel domanda, l-Artikolu 7(1)(a) u (b) tar-Regolament Nru 1215/2012 għandu jiġi interpretat fis-sens li l-post tal-eżekuzzjoni tal-obbligu li jservi ta’ bażi għat-talba huwa dak tal-eżekuzzjoni tal-kuntratt tat-trasport bl-ajru, jiġifieri l-post tat-tluq jew tal-wasla tat-titjira jew, jekk ikun il-każ, post ieħor?
               
            
         (1)  ĠU 2012, L 351, p. 1.
      
         (2)  ĠU Edizzjoni Speċjali bil-Malti, Kapitolu 7, Vol. 8, p. 10.